CELEX: 32006R0196
Language: mt
Date: 2006-02-03 00:00:00
Title: 196/2006/KE: Regolament tal-Kummissjoni (KE) Nru 196/2006 tat- 3 ta’ Frar 2006 li jemenda l-Anness I tar-Regolament (KE) Nru 761/2001 tal-Parlament Ewropew u tal-Kunsill sabiex jitqies l-Istandard Ewropew EN ISO 14001:2004, u li jirrevoka d-Deċiżjoni 97/265/KE

28.11.2006   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  81
               
            REGOLAMENT TAL-KUMMISSJONI (KE) Nru 196/2006
      tat-3 ta’ Frar 2006
      li jemenda l-Anness I tar-Regolament (KE) Nru 761/2001 tal-Parlament Ewropew u tal-Kunsill sabiex jitqies l-Istandard Ewropew EN ISO 14001:2004, u li jirrevoka d-Deċiżjoni 97/265/KE
      IL-KUMMISSJONI TAL-KOMUNITAJIET EWROPEJ,
      Wara li kkunsidrat it-Trattat li jistabbilixxi l-Komunità Ewropea,
      Wara li kkunsidrat ir-Regolament (KE) Nru 761/2001 tal-Parlament Ewropew u tal-Kunsill tad-19 ta’ Marzu 2001 li jippermetti parteċipazzjoni volontarja ta’ organizzazzjonijiet fi skema Komunitarja ta’ mmaniġġjar u verifika ekoloġiċi (EMAS) (1), partikolarment fl-Artikoli 9(1), punt (a) u 15(2) tiegħu
      Billi:
      
                  (1)
               
               
                  Ir-rekwiżiti stipulati fis-sezzjoni 4 ta’ l-Istandard Ewropew EN ISO 14001:1996 jikkostitwixxu r-rekwiżiti tas-sistema ta’ mmaniġġjar ambjentali tar-Regolament (KE) Nru 761/2001, kif stipulati fil-Parti A ta’ l-Anness I tiegħu,
               
            
                  (2)
               
               
                  L-Istandard Internazzjonali ISO 14001:1996 kien modifikat fl-2004 wara x-xogħol tal-Kumitat TC207/SC1 Sistema ta’ mmaniġġjar ambjentali ta’ l-Organizzazzjoni Internazzjonali ta' l-Istandardizzazzjoni (ISO), sabiex tittejjeb il-kompatibilità ta’ l-ISO 14001 ma’ l-ISO 9001 u sabiex ikun iċċarat it-test eżistenti ta’ l-ISO 14001 mingħajr ma jiżdied l-ebda rekwiżit addizzjonali
               
            
                  (3)
               
               
                  L-ISO sussegwentement ħarġet verżjoni riveduta ġdida ta’ l-Istandard Internazzjonali ISO 14001:2004 u l-Istandard Ewropew EN ISO 14001:2004,
               
            
                  (4)
               
               
                  L-Anness I għar-Regolament (KE) Nru 761/2001/KE għandu jkun emendat sabiex jitqiesu l-Istandard Ewropew EN ISO 14001:2004,
               
            
                  (5)
               
               
                  Ir-Regolament (KE) Nru 761/2001 għandu għalhekk jiġi emendat kif xieraq,
               
            
                  (6)
               
               
                  Arranġamenti tranżitorji huma meħtieġa għal organizzazzjonijiet diġà rreġistrati taħt l-EMAS,
               
            
                  (7)
               
               
                  Id-Deċiżjoni tal-Kummissjoni 97/265/KE (2) dwar ir-rikonoxximent ta’ l-Istandard Internazzjonali ISO 14001:1996 u l-Istandard Ewropew EN ISO 14001:1996, għandha tiġi revokata,
               
            
                  (8)
               
               
                  Il-miżuri previsti f'dan ir-Regolament huma fi qbil ma' l-opinjoni tal-Kumitat stabbilit bl-Artikolu 14 tar-Regolament (KE) Nru 761/2001,
               
            ADOTTAT DAN IR-REGOLAMENT:
      Artikolu 1
      Il-Parti A ta’ l-Anness I għar-Regolament (KE) Nru 761/2001 tinbidel bit-test kif stipulat fl-Anness għal dan ir-Regolament.
      Artikolu 2
      1.   Organizzazzjonijiet irreġistrati fir-reġistru EMAS fiż-żmien tad-dħul fis-seħħ ta’ dan ir-Regolament għandhom jinżammu fuq ir-reġistru EMAS, suġġetti għall-verifika msemmija fil-paragrafu 2.
      2.   Il-konformità mar-rekwiżiti tar-Regolament (KE) Nru 761/2001 kif emendat mir-Regolament għandha tkun ikkontrollata fiż-żmien tal-verifika li jmiss ta’ l-organizzazzjoni.
      Jekk il-verifika li jmiss se titwettaq qabel 6 xhur wara d-dħul fis-seħħ ta' dan ir-Regolament, id-data tal-verifika li jmiss tista' tkun estiża bi ftehim mal-verifikatur ambjentali u l-korp kompetenti.
      Artikolu 3
      Id-Deċiżjoni 97/265/KE hi rrevokata.
      Artikolu 4
      Dan ir-Regolament jidħol fis-seħħ fl-għoxrin ġurnata wara dik tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
      
         Dan ir-Regolament jorbot fl-intier tiegħu u huwa direttament applikabbli fl-Istati Membri kollha.
         Maghmul fi Brussell, nhar it-3 ta’ Frar 2006.
         
            
               Għall-Kummissjoni
            
            Stavros DIMAS
            
               Membru tal-Kummissjoni
            
         
      
      
         (1)  ĠU L 114, ta’ l-24.4.2001, p. 1. Regolament kif emendat bl-Att ta' Adeżjoni ta' l-2003.
      
         (2)  ĠU L 104, 22.4.1997, p. 37.
      
         ANNESS
         
            
               “ANNESS I
               A.   REKWIŻITI TAS-SISTEMA TA’ MMANIĠĠJAR AMBJENTALI
               L-organizzazzjonijiet li jipparteċipaw fl-iskema Komunitarja ta’ mmaniġġjar u verifika ekoloġiċi (EMAS) għandhom jimplimentaw ir-rekwiżiti ta’ EN ISO 14001:2004, li huma deskritti fis-sezzjoni 4 ta’ l-Istandard Ewropew (*) u totalment riprodotti hawn taħt:
               I-A   Rekwiżiti tas-sistema ta’ mmaniġġjar ambjentali
               I-A.1   Rekwiżiti ġenerali
               L-organizzazzjoni għandha tistabbilixxi, tiddokumenta, timplimenta, iżżomm u ttejjeb kontinwament sistema ta’ mmaniġġjar ambjentali skond ir-rekwiżiti ta’ dan l-Istandard Internazzjonali u tiddetermina kif se tissodisfa dawn ir-rekwiżiti.
               L-organizzazzjoni għandha tiddefinixxi u tiddokumenta l-ambitu tas-sistema ta’ mmaniġġjar ambjentali tagħha.
               I-A.2   Politika Ambjentali
               L-ogħla korp maniġerjali għandu jiddefinixxi l-politika ambjentali ta' l-organizzazzjoni u jassigura li, fi ħdan l-ambitu definit tas-sistema ta' mmaniġġjar ambjentali, din
               
                           (a)
                        
                        
                           tkun xierqa għan-natura, l-iskala u l-impatti ambjentali ta' l-attivitajiet, il-prodotti u s-servizzi tagħha,
                        
                     
                           (b)
                        
                        
                           tinkludi impenn għal titjib u prevenzjoni kontinwi mit-tniġġis;
                        
                     
                           (c)
                        
                        
                           tinkludi impenn sabiex tkun konformi mar-rekwiżiti ġuridiċi applikabbli u ma’ rekwiżiti oħra li l-organizzazzjoni tkun issottomettiet ruħha għalihom fir-rigward ta’ l-aspetti ambjentali tagħha,
                        
                     
                           (d)
                        
                        
                           tipprovdi qafas għad-definizzjoni u r-reviżjoni ta’ l-għanijiet u l-miri ambjentali,
                        
                     
                           (e)
                        
                        
                           tkun dokumentata, implimentata u miżmuma,
                        
                     
                           (f)
                        
                        
                           tkun komunikata lill-persuni kollha li jaħdmu għal jew f’isem l-organizzazzjoni, u
                        
                     
                           (g)
                        
                        
                           tkun disponibbli għall-pubbliku.
                        
                     I-A.3   Ippjanar
               I-A.3.1   Aspetti ambjentali
               L-organizzazzjoni għandha tistabbilixxi, timplimenta u żżomm proċedura(i)
               
                           (h)
                        
                        
                           sabiex tidentifika l-aspetti ambjentali ta’ l-attivitajiet, tal-prodotti u tas-servizzi tagħha fi ħdan l-ambitu definit tas-sistema ta’ mmaniġġjar ambjentali li tista’ tikkontrolla u dawk li tista’ tinfluwenza filwaqt li tqis l-iżviluppi ppjanati jew ġodda, jew attivitajiet, prodotti u servizzi ġodda jew modifikati, u
                        
                     
                           (i)
                        
                        
                           sabiex tiddetermina dawk l-aspetti li għandhom jew jistgħu jkollhom impatt(i) sinifikanti fuq l-ambjent (jiġifieri aspetti ambjentali sinifikanti).
                        
                     L-organizzazzjoni għandha tiddokumenta din l-informazzjoni u żżommha aġġornata.
               L-organizzazzjoni għandha tassigura li l-aspetti ambjentali sinifikanti jitqiesu meta tkun stabbilita, implimentata u miżmuma s-sistema ta’ mmaniġġjar ambjentali tagħha.
               I-A.3.2   Rekwiżiti ġuridiċi u oħrajn
               L-organizzazzjoni għandha tistabbilixxi, timplimenta u żżomm proċedura(i)
               
                           (a)
                        
                        
                           sabiex tidentifika u jkollha aċċess għar-rekwiżiti ġuridiċi applikabbli u rekwiżiti oħra li l-organizzazzjoni tkun issottomettiet ruħha għalihom fir-rigward ta’ l-aspetti ambjentali tagħha, u
                        
                     
                           (b)
                        
                        
                           sabiex tiddetermina kif dawn ir-rekwiżiti jkunu applikati lill-aspetti ambjentali tagħha.
                        
                     L-organizzazzjoni għandha tassigura li dawn ir-rekwiżiti ġuridiċi applikabbli u rekwiżiti oħra li l-organizzazzjoni tkun issottomettiet ruħha għalihom jitqiesu meta tkun stabbilita, implimentata u miżmuma s-sistema ta’ mmaniġġjar ambjentali tagħha.
               I-A.3.3   Għanijiet, miri u programm(i)
               L-organizzazzjoni għandha tistabbilixxi, timplimenta u żżomm għanijiet u miri ambjentali dokumentati, f’funzjonijiet u livelli relevanti fi ħdan l-organizzazzjoni
               L-għanijiet u l-miri għandhom jitkejlu, fejn hu prattiku, u jkunu konsistenti mal-politika amjentali, inklużi l-impenji lejn il-prevenzjoni mit-tniġġis, lejn il-konformità mar-rekwiżiti ġuridiċi applikabbli u ma’ rekwiżiti oħra li l-organizzazzjoni tkun issottomettiet ruħha għalihom u lejn titjib kontinwu.
               Meta l-għanijiet u l-miri jkunu stabbiliti u reveduti, organizzazzjoni għandha tqis ir-rekwiżiti ġuridiċi u rekwiżiti oħra li l-organizzazzjoni tkun issottomettiet ruħha għalihom, u l-aspetti ambjentali sinifikanti tagħha. Hija għandha tikkunsidra l-għażliet teknoloġiżi tagħha, ir-rekwiżiti finanzjarji, operazzjonali u ta’ negozju tagħha, u l-fehmiet ta’ partijiet interessati.
               L-organizzazzjoni għandha tistabbilixxi, timplimenta u żżomm programm(i) għall-ksib ta’ l-għanijiet u l-miri tagħha. Il-programm(i) għandu/hom jinkludi/jinkludu
               
                           (a)
                        
                        
                           deżinjazzjoni ta’ reponsabilità għall-ksib ta’ għanijiet u miri f’funzjonijiet u livelli relevanti ta’ l-organizzazzjoni, u
                        
                     
                           (b)
                        
                        
                           il-mezzi u l-qafas ta’ żmien b’liema għandhom jinkisbu.
                        
                     I-A.4   Implimentazzjoni u operazzjoni
               I-A.4.1   Riżorsi, rwoli, responsabilità u awtorità
               Id-direzzjoni għandha tassigura d-disponibilità tar-riżorsi essenzjali biex tistabbilixxi, timplimenta, iżżħomm u ttejjeb is-sistema ta’ mmaniġġjar ambjentali. Ir-riżorsi jinkludu r-riżorsi umani u kapaċitajiet speċjalizzati, l-infrastruttura ta’ organizzazzjoni, it-teknoloġija u r-riżorsi finanzjarji.
               Ir-rwoli, ir-responsabilitajiet u l-awtoritajiet għandhom ikunu definiti, dokumentati u komunikati sabiex iħeffu mmaniġġjar ambjentali effettiv.
               L-ogħla korp maniġerjali ta’ l-organizzazzjoni għandu jaħtar rappreżentant(i) maniġerjali speċifiku/ċi li, irrispettivament minn responsabiltajiet oħra, ikollu/hom rwoli, responsabilitajiet u awtorità definiti sabiex
               
                           (a)
                        
                        
                           jassigura/jassiguraw li s-sistema ta’ mmaniġġjar ambjentali tkun stabbilita, implimentata u miżmuma skond ir-rekwiżiti ta’ dan l-Istandard Internazzjonali
                        
                     
                           (b)
                        
                        
                           jirrapporta/jirrapportaw lill-ogħla korp maniġerjali dwar il-prestazzjoni tas-sistema ta' mmaniġġjar ambjentali għar-reviżjoni, inklużi r-rakkomandazzjonijiet għat-titjib.
                        
                     I-A.4.2   Kompetenza, taħriġ u għarfien
               L-organizzazzjoni għandha tassigura li kull persuna li tagħmel xogħol għaliha jew f’isimha li għandha potenzjal li tikkawża impatt(i) ambjentali sinifikanti identifikat(i) mill-organizzazzjoni hija kompetenti fuq il-bażi ta’ edukazzjoni, taħriġ jew esperjenza xierqa, u għandha żżomm reġistri assoċjati.
               L-organizzazzjoni għandha tidentifika ħtiġijiet ta’ taħriġ assoċjati ma' l-aspetti ambjentali u mas-sistema ta' mmaniġġjar ambjentali tagħha. Hija għandha tipprovdi taħriġ jew tieħu azzjoni oħra biex tilħaq dawn il-ħtiġijiet, u għandha żżomm reġistri assoċjati.
               L-organizzazzjoni għandha tistabbilixxi, timplimenta u żżomm proċedura(i) biex tgħarraf lill-persuni li jaħdmu għaliha jew f'isimha
               
                           (a)
                        
                        
                           bl-importanza tal-konformità mal-politika u mal-proċeduri ambjentali u mar-rekwiżiti tas-sistema ta’ mmaniġġjar ambjentali,
                        
                     
                           (b)
                        
                        
                           bl-aspetti ambjentali sinifikanti u impatti attwali jew potenzjali relatati assoċjati ma’ xogħolhom, u l-benefiċċji ambjentali ta’ rendiment personali mtejjeb.
                        
                     
                           (c)
                        
                        
                           bir-rwol u r-responsabilitajiet tagħhom fil-ksib ta’ konformità mar-rekwiżiti tas-sistema ta’ mmaniġġjar ambjentali, u
                        
                     
                           (d)
                        
                        
                           bil-konsegwenzi potenzjali tat-tbegħid mill-proċeduri speċifiċi.
                        
                     I.A.4.3   Komunikazzjoni
               Fir-rigward ta’ l-aspetti ambjentali u tas-sistema ta’ mmaniġġjar ambjentali tagħha, l-organizzazzjoni għandha tistabbilixxi, timplimenta u żżomm proċedura(i) għal
               
                           (a)
                        
                        
                           komunikazzjoni interna bejn il-livelli varji u funzjonijiet ta' l-organizzazzjoni
                        
                     
                           (b)
                        
                        
                           riċeviment u dokumentazzjoni ta' u tweġibiet għall-komunikazzjoni relevanti minn partijiet esterni interessati.
                        
                     L-organizzazzjoni għandha tiddeċiedi jekk għandhiex tikkomunika esternament dwar l-aspetti ambjentali sinifikanti tagħha, u għandha tiddokumenta d-deċiżjoni tagħha. Jekk iddeċidiet li tikkomunika, l-organizzazzjoni għandha tistabbilixxi u timplimenta metodu(i) għall-komunikazzjoni esterna tagħha.
               I.A.4.4   Dokumentazzjoni
               Id-dokumentazzjoni tas-sistema ta’ mmaniġġjar ambjentali għandha tinkludi
               
                           (a)
                        
                        
                           il-politika ambjentali, l-għanijiet u l-miri,
                        
                     
                           (b)
                        
                        
                           deskrizzjoni ta’ l-ambitu tas-sistema ta’ mmaniġġjar ambjentali,
                        
                     
                           (c)
                        
                        
                           deskrizzjoni ta’ l-elementi ewlenin tas-sistema ta’ mmaniġġjar ambjentali u l-interazzjoni tagħhom, u referenza għad-dokumenti relatati,
                        
                     
                           (d)
                        
                        
                           dokumenti, inklużi r-reġistri, mitluba minn dan l-Istandard Internazzjonali, u
                        
                     
                           (e)
                        
                        
                           dokumenti, inklużi r-reġistri, iddeterminati bħala meħtieġa mill-organizzazzjoni sabiex tassigura l-ippjanar, l-operazzjoni u l-kontroll tal-proċessi effettivi li huma konnessi ma’ l-aspetti ambjentali sinifikanti tagħha.
                        
                     I.A.4.5   Kontroll tad-dokumenti
               Id-dokumenti meħtieġa mis-sistema ta’ mmaniġġjar ambjentali u minn dan l-Istandard Internazzjonali għandhom ikunu kkontrollati. Ir-reġistri huma tip speċjali ta’ dokument u għandhom ikunu kkontrollati skond ir-rekwiżiti mogħtija f’4.5.4.
               L-organizzazzjoni għandha tistabbilixxi, timplimenta u żżomm proċedura(i) sabiex
               
                           (a)
                        
                        
                           tapprova dokumenti għall-adegwatezza qabel ma jinħarġu,
                        
                     
                           (b)
                        
                        
                           tirrevedi u taġġorna kif meħtieġ u terġa’ tapprova d-dokumenti,
                        
                     
                           (c)
                        
                        
                           tassigura li l-bidliet u l-istat tar-reviżjoni attwali tad-dokumenti jkunu identifikati,
                        
                     
                           (d)
                        
                        
                           tassigura li l-verżjonijiet relevanti tad-dokumenti applikabbli jkunu disponibbli f’postijiet ta’ użu,
                        
                     
                           (e)
                        
                        
                           tassigura li d-dokumenti jibqgħu leġġibbli u li malajr ikunu identifikati,
                        
                     
                           (f)
                        
                        
                           tassigura li d-dokumenti ta’ oriġni estern iddeterminati bħala meħtieġa mill-organizzazzjoni għall-ippjanar u l-operazzjoni tas-sistema ta’ mmaniġġjar ambjentali jkunu identifikati u d-distribuzzjoni tagħhom ikkontrollata, u
                        
                     
                           (g)
                        
                        
                           tipprevjeni mill-użu mhux intenzjonat ta’ dokumenti skaduti u tapplikalhom identifikazzjoni xierqa jekk jinżammu għal xi raġjuni.
                        
                     I-A.4.6   Kontroll operazzjonali
               L-organizzazzjoni għandha tidentifika u tippjana dawk l-operazzjonijiet li huma assoċjati ma’ l-aspetti ambjentali sinifikanti identifikati bħala konsistenti mal-politika ambjentali, ma’ l-għanijiet u l-miri tagħha, sabiex tassigura li jitwettqu taħt kundizzjonijiet speċifiċi, billi
               
                           (a)
                        
                        
                           tistabbilixxi, timplimenta u żżomm proċedura/i dokumentata/i sabiex tikkontrolla s-sitwazzjonijiet fejn in-nuqqas tagħhom jista’ jwassal għal tbegħid mill-politika ambjentali, mill-għanijiet u mill-miri, u
                        
                     
                           (b)
                        
                        
                           tistipola l-kriterji operazzjonali fil-proċedura/i, u
                        
                     
                           (c)
                        
                        
                           tistabbilixxi, timplimenta u żżomm proċeduri relatati ma’ l-aspetti ambjentali sinifikanti identifikati ta' l-oġġetti u s-servizzi użati mill-organizzazzjoni u tikkomunika proċeduri u rekwiżiti applikabbli lill-fornituri, inklużi l-kuntratturi.
                        
                     I-A.4.7   Livell ta' tħejjija u reazzjoni għall-emerġenzi
               L-organizzazzjoni għandha tisstabbilixxi, timplimenta u żżomm proċedura/i sabiex tidentifika sitwazzjonijiet potenzjali ta’ emerġenza u inċidenti potenzjali li jistgħu jkollhom impatt(i) fuq l-ambjent u kif se tirreaġixxi għalihom.
               L-organizzazzjoni għandha tirreaġixxi għal sitwazzjonijiet u inċidenti ta’ emerġenza effettiva u tipprevjeni jew ittaffi impatti ambjentali avversi assoċjati.
               L-organizzazzjoni għandha tirrevedi perjodikament u, fejn meħtieġ, tirrevedi l-proċeduri tat-tlestija u reazzjoni għall-emerġenzi, partikolarment, wara li jseħħu inċidenti jew sitwazzjonijiet ta’ emerġenza.
               L-organizzazzjoni għandha perjodikament teżamina wkoll dawn il-proċeduri fejn prattikabbli.
               I-A.5   Verifika
               I.A.5.1   Monitoraġġ u kejl
               L-organizzazzjoni għandha tistabbilixxi, timplimenta u żżomm proċedura(i) sabiex isir monitoraġġ u kejl regolarment, tal-karatteristiċi ewlenin ta’ l-operazzjonijiet tagħha li jistgħu jkollhom impatt ambjentali sinifikanti. Il-proċedura/i għandha/hom tinkludi/jinkludu d-dokumentazzjoni ta’ l-informazzjoni sabiex isir monitoraġġ fuq il-prestazzjoni, il-kontrolli operazzjonali applikabbli u fuq il-konformità ma’ l-għanijiet u l-miri ambjentali ta’ l-organizzazzjoni.
               L-organizzazzjoni għandha tassigura li jintuża u jinżamm tagħmir għall-monitoraġġ u kejl kalibrat u verifikat u għandha żżomm reġistri assoċjati.
               I.A.5.2   Evalwazzjoni tal-konformità
               I-A.5.2.1   B’mod konsistenti ma’ l-impenn għall-konformità, l-organizzazzjoni għandha tistabbilixxi, timplimenta u żżomm proċedura/i sabiex tevalwa perjodikament il-konformità mar-rekwiżiti ġuridiċi applikabbli.
               L-organizzazzjoni għandha żżomm reġistri tar-riżultati ta’ l-evalwazzjonijiet perjodiċi.
               I-A.5.2.2   L-organizzazzjoni għandha tevalwa l-konformità ma' rekwiżiti oħrajn li ssottomettiet ruħha għalihom. L-organizzazzjoni tista’ tgħaqqad din l-evalwazzjoni ma’ l-evalwazzjoni tal-konformità ġuridika msemmja fil-punt 4.5.2.1 jew tistabbilixxi proċedura/i separata/i.
               L-organizzazzjoni għandha żżomm reġistri tar-riżultati ta’ l-evalwazzjonijiet perjodiċi.
               I-A.5.3   Nuqqas ta' konformità, azzjoni korrettiva u azzjoni preventiva
               L-organizzazzjoni għandha tistabbilixxi, timplimenta u żżomm proċedura(i) sabiex tittratta ma’ nuqqas(ijiet) ta’ konformità reali jew potenzjali u sabiex tieħu azzjoni korrettiva u azzjoni preventiva. l-proċedura/i għandha/hom tiddefinixxi/jiddefinixxu r-rekwiżiti għal
               
                           (a)
                        
                        
                           l-identifikazzjoni u l-korrezzjoni tan-nuqqas(ijiet) ta’ konformità u t-teħid ta’ azzjoni(jiet) biex ittaffi/itaffu l-impatti ambjentali tagħhom.
                        
                     
                           (b)
                        
                        
                           l-investigazzjoni ta’ nuqqas(ijiet) ta’ konformità, id-determinazzjoni tal-kawża/i tagħha/hom u t-teħid ta’ azzjonijiet sabiex tevita li jerga’/jerġgħu jseħħ(u).
                        
                     
                           (c)
                        
                        
                           l-evalwazzjoni tal-ħtieġa għal azzjoni(ijiet) li tipprevjeni/jipprevjenu n-nuqqas(ijiet) ta’ konformità u implimentazzjoni xierqa ta’ azzjonijiet indikati biex jevitaw li jseħħu.
                        
                     
                           (d)
                        
                        
                           ir-reġistrazzjoni tar-riżultati ta’ l-azzjoni(jiet) korrettiva/i u azzjoni(ijiet) preventiva/i meħuda, u
                        
                     
                           (e)
                        
                        
                           ir-reġistrazzjoni tar-riżultati ta’ l-azzjoni(jiet) korrettiva/i u azzjoni(ijiet) preventiva/i meħuda, u L-azzjonijiet meħuda għandhom ikunu xierqa għad-daqs tal-problemi u ta' l-impatti ambjentali li jitfaċċaw.
                        
                     L-organizzazzjoni għandha tassigura li kull tibdil meħtieġ isir lid-dokumentazzjoni tas-sistema ta' mmaniġġjar ambjentali.
               I.A.5.4   Kontroll tar-reġistri
               L-organizzazzjoni għandha tistabbilixxi u żżomm reġistri kif meħtieġ biex turi l-konformità mar-rekwiżiti tas-sistema ta’ mmaniġġjar ambjentali tagħha u ta’ dan l-Istandard Internazzjonali, u r-riżultati miksuba.
               L-organizzazzjoni għandha tistabbilixxi, timplimenta u żżomm proċedura(i) għall-identifikazzoni, għall-ħażna, għall-protezzjoni, għall-irkupru, għaż-żamma u għar-rimi tar-reġistri.
               Ir-reġistri għandhom ikunu u jinżammu leġġibbli, identifikabbli u traċċabbli.
               I.A.5.5   Verifika interna
               L-organizzazzjoni għandha tassigura li verifiki interni tas-sistema ta’ mmaniġġjar ambjentali jitwettqu f'intervalli ppjanati sabiex
               
                           (a)
                        
                        
                           jiddeterminaw jekk is-sistema ta’ mmaniġġjar ambjentali
                           
                                       —
                                    
                                    
                                       hijiex konformi mad-dispożizzjonijiet ippjanati għas-sistema ta’ mmaniġġjar ambjentali inklużi r-rekwiżiti ta’ dan l-Istandard Internazzjonali, u
                                    
                                 
                                       —
                                    
                                    
                                       hijiex implimentata u miżmuma kif suppost, u
                                    
                                 
                     
                           (b)
                        
                        
                           tipprovdi informazzjoni dwar ir-riżultati tal-verifiki lid-direzzjoni.
                           Il-programm(i) ta’ verfika għandu/hom jkun/ikunu ppjanat/i, stabbilit/i, implimentat/i u miżmum/a mill-organizzazzjoni, waqt li titqies l-importanza ambjentali ta’ l- operazzjoni(jiet) relatata/i u r-riżultati tal-verifiki ta’ qabel.
                        
                     Proċedura/i ta’ verifika għandha/hom tkun/ikunu stabbilita/i, implimentata/i u miżmuma sabiex tindirizza/jindirizzaw
               
                           —
                        
                        
                           ir-responsabilitjiet u r-rekwiżiti għall-ippjanar u t-twettiq ta’ verifiki, li jirraportaw ir-riżultati u jżommu reġistri assoċjati,
                        
                     
                           —
                        
                        
                           id-determinazzjoni tal-kritierji għall-verifika, l-ambitu, il-frekwenza u l-metodi.
                        
                     L-għażla tal-verifikaturi u t-twettiq tal-verifiki għandhom jassiguraw l-imparzjalità tal-proċess ta’ verifika.
               I-A.6   Reviżjoni tad-direzzjoni
               L-ogħla korp maniġerjali għandu jirrevedi s-sistema ta’ mmaniġġjar ambjentali ta’ l-organizzazzjoni, f’intervalli ppjanati, sabiex jassigura l-konvenjenza, l-adegwatezza u l-effettività kontinwa tagħha. Ir-reviżjonijiet għandhom jinkludu l-eżami ta’ l-opportunitajiet għat-titjib u għall-ħtieġa ta’ tibdil tas-sistema ta’ mmaniġġjar ambjentali, inklużi l-politika ambjentali u l-għanijiet u l-miri ambjentali.
               Reġistri tar-reviżjonijiet tad-direzzjoni għandhom jinżammu.
               Id-data li għandha tingħata għar-reviżjonijiet tad-direzzjoni għandhom jinkludu:
               
                           (a)
                        
                        
                           ir-riżultati tal-verifiki interni u ta’ l-evalwazzjoni tal-konformità mar-rekwiżiti ġuridiċi u ma’ rekwiżiti oħra li l-organizzazzjoni tkun issottomettiet ruħha għalihom,
                        
                     
                           (b)
                        
                        
                           komunikazzjoni(jiet) minn partijiet esterni interessati, inklużi l-ilmenti,
                        
                     
                           (c)
                        
                        
                           il-prestazzjoni ambjentali ta’ l-organizzazzjoni,
                        
                     
                           (d)
                        
                        
                           safejn intlaħqu l-għanijiet u l-miri,
                        
                     
                           (e)
                        
                        
                           l-istat ta’ l-azzjonijiet korrettivi u preventivi,
                        
                     
                           (f)
                        
                        
                           azzjonijiet li seħħu b’konsegwenza ta’ reviżjonijiet ta’ qabel tad-direzzjoni,
                        
                     
                           (g)
                        
                        
                           ċirkustanzi li nbiddlu, inklużi l-iżviluppi tar-rekwiżiti ġuridiċi u oħrajn relatati ma’ l-aspetti ambjentali tagħha, u
                        
                     
                           (h)
                        
                        
                           rakkomandazzjonijiet għat-titjib.
                        
                     Ir-reviżjonijiet magħmula mid-direzzjoni għandhom jinkludu kull deċiżjoni u azzjoni relatata ma’ bidliet possibbli fil-politika ambjentali, fl-għanijiet, fil-miri u f'elementi oħra tas-sistema ta' mmaniġġjar ambjentali, konsistenti ma' l-impenn għal titjib kontinwu.
               LISTA TA’ AWTORITAJIET NAZZJONALI TA’ L-ISTANDARDS
               
                           BE
                        
                        
                           :
                        
                        
                           IBN/BIN (Institut Belge de Normalisation/Belgisch Instituut voor Normalisatie)
                        
                     
                           CZ
                        
                        
                           :
                        
                        
                           ČNI (Český normalizační institut)
                        
                     
                           DK
                        
                        
                           :
                        
                        
                           DS (Dansk Standard)
                        
                     
                           DE
                        
                        
                           :
                        
                        
                           DIN (Deutsches Institut für Normung e.V.)
                        
                     
                           EE
                        
                        
                           :
                        
                        
                           EVS (Eesti Standardikeskus)
                        
                     
                           EL
                        
                        
                           :
                        
                        
                           ELOT (Ελληνικός Οργανισμός Τυποποίησης)
                        
                     
                           ES
                        
                        
                           :
                        
                        
                           AENOR (Asociación Española de Normalización y Certificación)
                        
                     
                           FR
                        
                        
                           :
                        
                        
                           AFNOR (Association Française de Normalisation)
                        
                     
                           IEL
                        
                        
                           :
                        
                        
                           NSAI (National Standards Authority of Ireland)
                        
                     
                           IT
                        
                        
                           :
                        
                        
                           UNI (Ente Nazionale Italiano di Unificazione)
                        
                     
                           CY
                        
                        
                           :
                        
                        
                           Κυπριακός Οργανισμός Προώθησης Ποιότητας
                        
                     
                           LV
                        
                        
                           :
                        
                        
                           LVS (Latvijas Standarts)
                        
                     
                           LT
                        
                        
                           :
                        
                        
                           LST (Lietuvos standartizacijos departamentas)
                        
                     
                           LU
                        
                        
                           :
                        
                        
                           SEE (Service de l’Energie de l’Etat) (Luxembourg)
                        
                     
                           HU
                        
                        
                           :
                        
                        
                           MSZT (Magyar Szabványügyi Testület)
                        
                     
                           MT
                        
                        
                           :
                        
                        
                           MSA (Awtorità Maltija dwar l-Istandards/Malta Standards Authority)
                        
                     
                           NL
                        
                        
                           :
                        
                        
                           NEN (Nederlands Normalisatie-Instituut)
                        
                     
                           AT
                        
                        
                           :
                        
                        
                           ON (Österreichisches Normungsinstitut)
                        
                     
                           PL
                        
                        
                           :
                        
                        
                           PKN (Polski Komitet Normalizacyjny)
                        
                     
                           PT
                        
                        
                           :
                        
                        
                           IPQ (Instituto Português da Qualidade)
                        
                     
                           SI
                        
                        
                           :
                        
                        
                           SIST (Slovenski inštitut za standardizacijo)
                        
                     
                           SK
                        
                        
                           :
                        
                        
                           SÚTN (Slovenský ústav technickej normalizácie)
                        
                     
                           FI
                        
                        
                           :
                        
                        
                           SFS (Suomen Standardisoimisliitto r.y)
                        
                     
                           SE
                        
                        
                           :
                        
                        
                           SIS (Swedish Standards Institute)
                        
                     
                           UK
                        
                        
                           :
                        
                        
                           BSI (British Standards Institution).”
                        
                     
         
         
            (*)  L-użu tat-test riprodott f’dan l-Anness huwa bil-permess ta’ CEN. It-test sħiħ jista’ jinxtara mill-awtoritajiet nazzjonali ta’ l-istandards, li l-lista dwarhom tinsab f'dan l-Anness. Kull riproduzzjoni ta' dan l-Anness għal raġunijiet kummerċjali m'hijiex permessa.